Κοτόπουλο γιουβέτσι στην κατσαρόλα
Ο ορισμός του comfort food είναι αυτό το μελωμένο φαγητό, με το ζουμερό κοτόπουλο, το χυλωμένο κριθαράκι και τη σάλτσα ντομάτας.
1 μέτριο κοτόπουλο, κομμένο σε 8 κομμάτια, 350 γρ. κριθαράκι ψιλό, 2 μέτρια ξερά κρεμμύδια, ψιλοκομμένα, 1 κουτ. σούπας ξερό τζίντζερ, τριμμένο, 1 κιλό ντομάτες ώριμες, τριμμένες , τα φύλλα από 8-10 κλωνάρια δυόσμο, χοντροκομμένα, 100 ml λευκό ξηρό κρασί, 100 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε το κοτόπουλο γιουβέτσι στην κατσαρόλα αλατοπιπερώνουμε καλά το κοτόπουλο.  Σε μια φαρδιά κατσαρόλα ζεσταίνουμε τη μισή ποσότητα ελαιολάδου σε δυνατή φωτιά και  σοτάρουμε το κοτόπουλο για 4-5 λεπτά, μέχρι να ροδίσει.Προσθέτουμε το κρεμμύδι με λίγο αλάτι και το τζίντζερ και σοτάρουμε για άλλα 5-6 λεπτά.Ρίχνουμε το κρασί και αφήνουμε 2 λεπτά, να εξατμιστεί το αλκοόλ.Προσθέτουμε την ντομάτα, 600 ml νερό και αλατοπίπερο και μαγειρεύουμε για περίπου 10 λεπτά.Μετριάζουμε τη φωτιά και μαγειρεύουμε για άλλα 20 λεπτά, μέχρι να μισομαλακώσει το  κοτόπουλο.Ρίχνουμε το κριθαράκι, λίγο αλατο- πίπερο και μαγειρεύουμε για περίπου 15 λεπτά,  ανακατεύοντας συχνά, μέχρι να μαλακώσει το κριθαράκι και να απορροφήσει τα περισσότερα υγρά.Αποσύρουμε από τη φωτιά, σκορπίζουμε τον δυόσμο και σερβίρουμε.
Κοτόπουλο,Κριθαράκι,Ντομάτα